Star Eyes

”Star Eyes” (vap. suom. Tähtisilmät) on musiikkikappale vuoden 1943 elokuvasta Lainafrakissa. Kappaleen sävelsivät ja sanoittivat Gene De Paul ja Don Raye. Elokuvassa sen esittivät Helen O’Connell ja Bob Eberly Jimmy Dorseyn orkesterin säestämänä.

Jazzsaksofonisti Charlie Parker nauhoitti ”Star Eyesin” vuonna 1951 Verve Recordsille. Parkerin vaikutuksen myötä kappaleesta on tullut suosittu jazzmuusikoiden keskuudessa ja sitä pidetään yhtenä genren standardeista. Sen ovat nauhoittaneet muun muassa Art Pepper, Lee Konitz, Lennie Niehaus, Dexter Gordon ja Anita O’Day.

Lähteet 

Vuoden 1943 kappaleet
Jazzstandardit
Gene De Paulin säveltämät kappaleet
Don Rayen sanoittamat kappaleet